laion/Wikipedia-Exotic huggingface dataset:
জন এল. হেনেসি

জন লিরয় হেনেসী একজন আমেরিকান কম্পিউটার বিজ্ঞানী এবং শিক্ষাবিদ। তিনি স্ট্যানফোর্ড বিশ্ববিদ্যালয়ের দশম প্রেসিডেন্ট। হেনেসী ভিলানোভা বিশ্ববিদ্যালয় থেকে ১৯৭৩ সালে তড়িৎ প্রকৌশলে ব্যাচেলর্স ডিগ্রি অর্জন করেন। তিনি স্টেট ইউনিভার্সিটি অব নিউইয়র্ক অ্যাট স্টোনি ব্রুক থেকে কম্পিউটার বিজ্ঞানে ১৯৭৫ সালে মাস্টার্স ও ১৯৭৭ সালে ডক্টরেট ডিগ্রি অর্জন করেন। হেনেসী ১৯৭৭ সালে স্ট্যানফোর্ড বিশ্ববিদ্যালয়ের শিক্ষক হিসেবে যোগদান করেন। তিনি ১৯৮৯ থেকে ১৯৯৩ সাল পর্যন্ত স্ট্যানফোর্ড বিশ্ববিদ্যালয়ের কম্পিউটার সিস্টেমস ল্যাবরেটরীর পরিচালক হিসেবে দায়িত্ব পালন করেন। তিনি ১৯৯৪ থেকে ১৯৯৬ সাল পর্যন্ত স্ট্যানফোর্ড বিশ্ববিদ্যালয়ের কম্পিউটার বিজ্ঞানের চেয়ারম্যান এবং ১৯৯৬ থেকে ১৯৯৯ সাল পর্যন্ত স্কুল অব ইঞ্জিনিয়ারিংয়ের ডীনের দায়িত্ব পালন করেন। ১৯৯৭ সালে তিনি অ্যাসোসিয়েশন ফর কম্পিউটিং মেশিনারির ফেলো হিসেবে নির্বাচিত হন। তিনি গুগল ও সিসকো সিস্টেমস এর বোর্ড সদস্য। ২০১২ সালে তিনি ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স মেডেল অব অনার লাভ করেন। "সংরক্ষণাগারভুক্ত অনুলিপি"। ২৪ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১২।  http://investor.google.com/company/management.html "সংরক্ষণাগারভুক্ত অনুলিপি"। ১৫ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১২।  http://news.stanford.edu/news/2011/december/hennessy-ieee-honor-120111.html http://www.ieee.org/documents/moh_rl.pdf
বিয়ানীবাজার আদর্শ মহিলা কলেজ

বিয়ানীবাজার আদর্শ মহিলা কলেজ ১৯৯৪ ইং সনে প্রতিষ্ঠিত হয়। বিয়ানীবাজার উপজেলার জলঢুপ এলাকায় বিয়ানীবাজার-বারইগ্রাম সড়কের পশ্চিম পাশে বিয়ানীবাজার আদর্শ মহিলা কলেজ অবস্থিত। উচ্চমাধ্যমিক শ্রেণীতে মানবিক শাখায় পাঠদান কার্যক্রম দিয়ে শুরু হলেও বর্তমানে উচ্চমাধ্যমিকে মানবিক, বিজ্ঞান ও ব্যবসায় শিক্ষাসহ স্নাতক পর্যায়ে BA এবং BSS পাস কোর্সে পাঠদান কার্যক্রম চলছে। মাত্র ৭০ জন ছাত্রী নিয়ে ১৯৯৪ ইং সনে যাত্রা শুরু করলেও বর্তমানে এই কলেজের ছাত্রীসংখ্যা ৭০০। বিয়ানীবাজার এলাকার শিক্ষানুরাগী ব্যক্তিবর্গের বদান্যতায় প্রতিষ্ঠিত এ কলেজে ছাত্রীদের যাতায়াতের সুবিধার্তে পরিবহন পুলে ২টি মিনিবাস ও ১টি মাইক্রোবাস যুক্ত করা হয়েছে। আব্দুল বাতেন তাপাদার ও অন্যান্য বিশিষ্ট ব্যক্তিবর্গের সহযোগিতায় বিয়ানীবাজার আদর্শ মহিলা কলেজ প্রতিষ্ঠা করেন। "বিয়ানীবাজার আদর্শ মহিলা কলেজ, Beanibazar, Sylhet (2021)"। www.schoolandcollegelistings.com। সংগ্রহের তারিখ ২০২১-১২-২০।  "বিয়ানীবাজার আদর্শ মহিলা কলেজ, Sylhet, Sylhet"। cumaps.net। ২০২১-১২-২০ তারিখে মূল থেকে আর্কাইভ করা। সংগ্রহের তারিখ ২০২১-১২-২০।
স্বৈরতন্ত্র

স্বৈরতন্ত্র, স্বৈরাচার বা স্বৈরশাসন একটি সরকার ব্যবস্থা যাতে শাসনকর্তা নিরঙ্কুশ ক্ষমতার ধারক। এই শাসনকর্তাকে বলা হয়ে থাকে স্বৈরশাসক, যিনি দেশের জনগণ, সংবিধান, আইনের রীতিনীতি অগ্রাহ্য করে জোর করে ক্ষমতা গ্রহণ করেন এবং রাষ্ট্রীয় প্রতিষ্ঠানকে তার অধীনস্থ করে রাখেন। কিছু প্রকারের রাজতন্ত্র এবং সকল প্রকারের একনায়কতন্ত্র এর অন্তর্ভুক্ত। গণতন্ত্র এবং সামন্তবাদের সঙ্গে একে প্রতিতুলনা করা হয়। একনায়কতন্ত্র "Autocracy: A Glossary of Political Economy Terms - Dr. Paul M. Johnson"। webhome.auburn.edu। সংগ্রহের তারিখ ২০২২-১২-০৯।
ঢাকা বিভাগ

ঢাকা বিভাগ বাংলাদেশ এর আটটি প্রশাসনিক বিভাগের মধ্যে অন্যতম। এটি বাংলাদেশের কেন্দ্রীয় অঞ্চলে অবস্থিত। ঢাকা বিভাগের জিডিপি ২২১.৭৩$ বিলিয়ন এবং জিডিপি পিপিপি ৪৯৭$ বিলিয়ন। আয়তনে ঢাকা বিভাগের বৃহত্তম জেলা হচ্ছে টাঙ্গাইল জেলা এবং ক্ষুদ্রতম জেলা হচ্ছে নারায়ণগঞ্জ জেলা। রংপুর বিভাগ ব্যতীত দেশের অন্য সব বিভাগের সাথে ঢাকা বিভাগের সীমানা রয়েছে। এর উত্তরে ময়মনসিংহ বিভাগ, দক্ষিণে বরিশাল বিভাগ, পূর্ব ও দক্ষিণ-পূর্বে চট্টগ্রাম বিভাগ, উত্তর-পূর্বে সিলেট বিভাগ এবং পশ্চিমে রাজশাহী বিভাগ এবং দক্ষিণ-পশ্চিমে খুলনা বিভাগ। ঢাকা বিভাগ ১৩টি জেলা, ৪টি সিটি কর্পোরেশন, ১২৩টি উপজেলা, ৫৮টি পৌরসভা, ১,২৩৯টি ইউনিয়ন পরিষদ, ১২,৭৬৫টি মৌজা, ৫৪৯টি ওয়ার্ড, ১,৬২৩টি মহল্লা এবং ২৫,২৪৪টি গ্রাম নিয়ে গঠিত। উইকিমিডিয়া কমন্সে ঢাকা বিভাগ সংক্রান্ত মিডিয়া রয়েছে। উইকিভ্রমণে ঢাকা বিভাগ সম্পর্কিত ভ্রমণ নির্দেশিকা রয়েছে।
কদম

কদম, কদম্ব বা বুল কদম (বৈজ্ঞানিক নাম: Anthocephalus indicus) ইংরেজি নাম burflower tree, laran, Leichhardt pine,,kadam।Rubiaceae পরিবারের Neolamarckia গণের বৃক্ষ। যা নীপ নামেও পরিচিত। এ ছাড়া বৃত্তপুষ্প, মেঘাগমপ্রিয়, কর্ণপূরক, ভৃঙ্গবল্লভ, মঞ্জুকেশিনী, পুলকি, সর্ষপ, প্রাবৃষ্য, ললনাপ্রিয়, সুরভি, সিন্ধুপুষ্পও কদমের নাম। বর্ষার দূত বলা হয় কদম ফুল কে। বাংলাদেশ, ভারত এর উষ্ণ অঞ্চল, চীন, মালয় কদমের আদি নিবাস। দীর্ঘাকৃতি, বহুশাখাবিশিষ্ট বিশাল বৃক্ষ বিশেষ এবং এর ফুল। রূপসী তরুর মধ্যে অন্যতম হচ্ছে কদম। কদমের কাণ্ড সরল, উন্নত, ধূসর থেকে প্রায় কালো এবং বহু ফাটলে রুক্ষ, কর্কশ। শাখা অজস্র এবং ভূমির সমান্তরালে প্রসারিত। পাতা হয় বড় বড়, ডিম্বাকৃতি, উজ্জ্বল-সবুজ, তেল-চকচকে এবং বিন্যাসে বিপ্রতীপ। উপপত্রিকা অত্যন্ত স্বল্পস্থায়ী বিধায় পরিণত পাতা অনুপপত্রিক। বোঁটা খুবই ছোট। নিবিড় পত্রবিন্যাসের জন্য কদম ছায়াঘন। শীতে কদমের পাতা ঝরে এবং বসন্তে কচি পাতা গজায়। সাধারণত পরিণত পাতা অপেক্ষা কচি অনেকটা বড়। কদমের কচি পাতার রঙ হালকা সবুজ। কদমের একটি পূর্ণ মঞ্জরিকে সাধারণত একটি ফুল বলেই মনে হয়। কদম ফুল দেখতে বলের মতো গোল, মাংসল পুষ্পাধারে অজস্র সরু সরু ফুলের বিকীর্ণ বিন্যাস। পূর্ণ প্রস্ফুটিত মঞ্জরির রঙ সাদা-হলুদে মেশানো হলেও হলুদ-সাদার আধিক্যে প্রচ্ছন্ন। প্রতিটি ফুল খুবই ছোট, বৃতি সাদা, দল হলুদ, পরাগচক্র সাদা এবং বহির্মুখীন, গর্ভদণ্ড দীর্ঘ। ফল মাংসল, টক এবং বাদুড় ও কাঠবিড়ালীর প্রিয় খাদ্য। ওরাই বীজ ছড়ানোর বাহন। গাছের বৃদ্ধি অত্যন্ত দ্রুত বলে জ্বালানিকাঠের জন্য রোপণ উত্তম। কাঠ খুবই নরম তাই দারুমূল্য নিকৃষ্ট হলেও সাদা, নরম কাঠ বাক্স-পেটরা ও অন্যান্য কাজে ব্যবহার্য। কদম গাছের ছাল জ্বরের ঔষধ হিসেবেও উপকারী। কদম পাতার রস কৃমি দূর করে তবে বেশি খেলে বমি হতে পারে। "Neolamarckia cadamba"। World Checklist of Selected Plant Families। Royal Botanic Gardens, Kew। সংগ্রহের তারিখ ২০১৩-০৯-০১। [স্থায়ীভাবে অকার্যকর সংযোগ] USDA GRIN Taxonomy উদ্ধৃতি টেমপ্লেট ইংরেজি প্যারামিটার ব্যবহার করেছে (link) এল বর্ষার দূত ওয়েব্যাক মেশিনে আর্কাইভকৃত ২০২০-০৪-২৮ তারিখে,আশীষ-উর-রহমান, দৈনিক প্রথম আলো। ঢাকা থেকে প্রকাশের তারিখ: ০৮-০৬-২০১৩ খ্রিস্টাব্দ। Flora of China [১] শ্যামলী নিসর্গ, দ্বিজেন শর্মা, বাংলা একাডেমী, ঢাকা। উইকিপ্রজাতিতে-এ বিষয় সম্পর্কিত তথ্য রয়েছে: Neolamarckia cadamba উইকিমিডিয়া কমন্সে কদম সংক্রান্ত মিডিয়া রয়েছে। The sacred fig tree and the North star Krishna, the Gopi girls and the Kadamba Tree - "Chir-Harana" or "Vastraharan Lila" Mythical Trees and Deities The Hindu USDA database ARS-GRIN database
টমাস আকুইনাস

সেন্ট টমাস আকুইনাস (/[অসমর্থিত ইনপুট: 'icon']əˈkwaɪnəs/ ə-KWY-nəs; রাক্কাসেক্কা, ১২২৫ – ফোসসানোভা, ৭ই মার্চ, ১২৭৪) ইতালির নেপলসে জন্মগ্রহণ করেন। তিনি ছিলেন একজন ক্যাথলিক ধর্মবেত্তা এবং সন্নাসীপন্থি যাজক। মধ্যযুগে রাষ্ট্রনীতিক দর্শনের প্রধান ব্যাখ্যাদাতা ছিলেন তিনি। তার রচনার মধ্যে সুমমা থিওলজিকা ইতিহাসে বিখ্যাত হয়ে আছে। তিনি এরিস্ততলের পলিটিক্স-এর উপর আলোচনামূলক একখানা গ্রন্থ রচনা করেন এবং এরিস্ততলীয় দর্শনের সঙ্গে খ্রিস্টীয় ধর্মতত্ত্বের সমন্বয় সাধন করেন। মধ্যযুগে ইসলামের সঙ্গে ধর্মীয় যুদ্ধের মাধ্যমে ইউরোপ প্লেটো-এরিস্টটলের রচনাবলীর আরবি অনুবাদের সাক্ষাত পরিচয় লাভ করেছে। সেই প্রেক্ষাপটে আকুইনাস যুক্তির ভিত্তিতে ধর্মকে গ্রহণীয় করে তোলার চেষ্টা করেন। তার আলোচনায় রাষ্ট্রীয় সমস্যাসমূহের আলোচনাও কিছুটা বৈজ্ঞানিক আলোচনার রূপ পরিগ্রহ করে। তিনি শিক্ষার জন্য প্যারিসে অবস্থান কালে আলবার্ট দ্য গ্রেট-এর শিষ্যত্ব গ্রহণ করেন। তিনি তিনি ১২৭৪ সালে মৃত্যুবরণ করেন। Conway, John Placid, O.P., Father (১৯১১)। Saint Thomas Aquinas। London।  সরদার ফজলুল করিম, দর্শনকোষ; প্যাপিরাস, জুলাই ২০০৬; ঢাকা; পৃষ্ঠা-৩৭৪। উইকিপিডিয়ার সহপ্রকল্পেটমাস আকুইনাস উইকিঅভিধান হতে সংজ্ঞা কমন্স হতে মিডিয়া উইকিসংবাদ হতে সংবাদ উইকিউক্তি হতে উক্তিসমূহ উইকিসংকলন হতে পাঠ্যসমূহ উইকিবই হতে পাঠ্যবই উইকিবিশ্ববিদ্যালয় হতে শিক্ষা উপকরণ St. Thomas Aquinas (pdf ওয়েব্যাক মেশিনে আর্কাইভকৃত ২৮ ডিসেম্বর ২০১৪ তারিখে) biography from Fr. Alban Butler's Lives of the Saints Instituto Teológico São Tomás de Aquino (Portuguese) On the legend of St. Albert's automaton Aquinas on Intelligent Extra-Terrestrial Life[স্থায়ীভাবে অকার্যকর সংযোগ] Poetry of St. Thomas Aquinas Biography and ideas at SWIF/University of Bari/Italy গ্রন্থাগারে টমাস আকুইনাস সম্পর্কিত বা কর্তৃক কাজ (ওয়ার্ল্ডক্যাট ক্যাটালগ) (ইংরেজি) Corpus Thomisticum – his complete works in (লাতিন) Summa contra Gentiles Summa Theologica The Principles of Nature ওয়েব্যাক মেশিনে আর্কাইভকৃত ৫ ডিসেম্বর ২০০৪ তারিখে
সওয়াদ ইদ সালেম

সওয়াদ ইদ সালেম (জন্ম ৬ই জানুয়ারি ১৯৭৯ মেচেরিয়াতে) একজন আলজেরীয় দূরপাল্লার দৌড়বীর। তার পছন্দের বিভাগ হল অর্ধ-ম্যারাথন ও ম্যারাথন। ১০০০০মিটার বিভাগে তিনি স্বর্ণপদক জেতেন ২০০০ সালের দৌড়বাজীতে আফ্রিকান চ্যাম্পিয়নশিপে ও ২০০৫ সালের দৌড়বাজীতে ভূমধ্যসাগরীয় গেমসে। ২০০৭ সারা আফ্রিকা গেমসে তিনি অর্ধ-ম্যারাথনে জয়ী হন। ৩০০০মিটার থেকে ম্যারাথন পর্যন্ত সকল বিভাগের মহিলাদের দৌড়বাজীতে আলজেরীয় রেকর্ড সালেমের দখলে। ১৯৯৭ সালে IAAF বিশ্ব ক্রস-কান্ট্রি চ্যাম্পিয়নশিপের জুনিয়র স্তরে তিনি প্রথমবারের জন্য আন্তর্জাতিক প্রতিযোগিতায় অংশ নেন। সেখানে তিনি ৯৮তম স্থান অধিকার করেন। ২০০০ এবং ২০০৩ IAAF বিশ্ব অর্ধ-ম্যারাথন চ্যাম্পিয়নশিপ তাকে প্রথম পঞ্চাশজনে নিয়ে আসে। ৫০০০ মিটার দৌড়ে তিনি ২০০৩ বিশ্ব চ্যাম্পিয়নশিপ ও ২০০৪ গ্রীষ্মকালীন অলিম্পিকে অংশগ্রহণ করলেও কোনোটিতেই তিনি হিটের বেশি এগোতে পারেননি। ইউনিভার্সিয়াড ক্রস-কান্ট্রি জেতার পর, সালেম ২০০৬ সাল থেকে ম্যারাথন দৌড়ে অংশ নেওয়া শুরু করেন ও শীঘ্রই তিনি সাফল্যের মুখ দেখেন। থেসালোনিকিতে অনুষ্ঠিত ২০০৬ সালের আলেক্সান্ডার দ্য গ্রেট ম্যারাথন প্রতিযোগিতায় তিনি জয়ী হন। এরপর ১৮ই মার্চ, ২০০৭ সালে অনুষ্ঠিত ১৩তম রোম ম্যারাথনেও তিনি জয় লাভ করেন। শুধু তাই নয়, ২:২৫:০৮ সময়ে তিনি এই প্রতিযোগিতায় নতুন রেকর্ডও স্থাপন করেন। ২০০৮ গ্রীষ্মকালীন অলিম্পিকে তিনি ম্যারাথনে ২:২৮:২৯ সময়ে ৯ম স্থান অধিকার করেন। Mediterranean Games. GBR Athletics. সংগৃহীত হয়েছে ২০১০-০৪-০১। Algeria's Souad Ait Salem wins Rome Marathon, Algeria News & Events, Tuesday, March 20, 2007, internet posting. Athletics Women's Marathon Detailed Results, http://www.results.beijing2008.cn ওয়েব্যাক মেশিনে আর্কাইভকৃত ৩১ অক্টোবর ২০১৪ তারিখে, Sunday, August 17, 2008, internet posting সওয়াদ ইদ সালেমের আইএএএফ প্রোফাইল (ইংরেজি)
ডেট্রয়েট মেট্রোপলিটন বিমানবন্দর

ডেট্রয়েট মেট্রোপলিটন বিমানবন্দর (ইংরেজি: Detroit Metropolitan Airport) স্থানীয়ভাবে মেট্রো বিমানবন্দর নামে পরিচিত, যা ৬,৭০০ একর (১০.৫ বর্গ মাইল) জায়গা জুড়ে গড়ে ওঠা মিশিগানের আন্তর্জাতিক বিমানবন্দর। এই বিমানবন্দর রোমুলাস (Romulus), মিশিগানে অবস্থিত যা ডেট্রয়েটের এক বিশেষ অঞ্চল। এটি ডেল্টা এয়ারলাইন্সের দ্বিতীয় বৃহত্তম বিমান ঘাঁটি। এটি ডেট্রয়েট মেট্রোপলিটন ভ্রমণের অন্যতম প্রবেশদ্বার। ২০১০ সালের হিসেব অনুযায়ী এই বিমানবন্দর যুক্তরাষ্ট্রের ১৬ নম্বর এবং বিশ্বের ২৪ নম্বর বিমানবন্দর।[তথ্যসূত্র প্রয়োজন] এই বিমানবন্দর থেকে বিশ্বের ১৬০ জায়গায় বিমান আসা যাওয়া করে। ওয়েন কাউন্টি কর্তৃপক্ষ ১৯২৭ সালে শহরের পশ্চিম প্রান্তে একটি নতুন বিমানবন্দর বানানোর কথা ভাবনা-চিন্তা শুরু করে, পরের বছর তারা মিডলবেল্ট এবং উইক রোডের সংযোগস্থলে ১ বর্গ মাইল জমি ক্রয় করে, যেই অংশটি বর্তমান বিমানবন্দর এর উত্তর-পূর্ব অংশ। নির্মাণ শেষ হয় ১৯২৯ সালে এবং প্রথম বিমান চলাচল আরম্ভ হয় ২২ ফেব্রুয়ারি, ১৯৩০ সালে। সেই বছরেই, থম্পসন (Thompson) বিমান কর্পোরেশন, আমেরিকান এয়ারলাইনস এর এক অগ্রদূত, ওয়েন কাউন্টি থেকে সেবা উদ্বোধন করে। ১৯৩১ থেকে ১৯৪৫ পর্যন্ত, এয়ারপোর্ট মিশিগান ন্যাশনাল গার্ড অপারেশন সেনাবাহিনীর এয়ার ফোর্স দ্বারা অধিগৃহীত ছিল। দ্বিতীয় বিশ্বযুদ্ধের সময় এটি ছিল রোমুলাস (Romulus) আর্মি বিমানঘাঁটি নামে। ১৯৫৬ একটি বিশেষ বছর হিসেবে চিহ্নিত। আমেরিকান বিমান থেকে ডেট্রয়েটে-ওয়েন চালু স্থানপরিবর্তন একমত এবং অক্টোবর ১৯৫৮ সালে তাই করেনি, চার অন্যান্য বাহক দ্বারা শীঘ্রই পরে অনুষঙ্গী. উপরন্তু, সিভিল এভিয়েশন অ্যাডমিনিস্ট্রেশন (ফেডেরাল এভিয়েশন সংস্থা হিসাবে বর্তমানে দ্বারা পরিচিত) ঘোষণা ডেত্রোয্ৎ-ওয়েন আমেরিকান বিমান বন্দর থেকে নতুন দূরগামী রাডার সরঞ্জাম প্রাপ্ত প্রথম দলের অন্তর্ভুক্তি যে বছর, এয়ারপোর্ট প্রথম অন্তর্দেশীয় এয়ারপোর্টে হত্তয়া সক্রিয় মার্কিন যুক্তরাষ্ট্রে প্রত্যয়িত জেট বিমান অভিযানের জন্য. আবার 1958, L.C. স্মিথ (দক্ষিণ) টার্মিনাল থেকে নতুন বাহক মিটমাট করা সম্পন্ন, এবং এয়ারপোর্ট এর বর্তমান নাম দেওয়া হয়। পরবর্তী দশকে অবশিষ্ট বৃক্ষবিশেষ এ যাত্রী ট্রাফিক ধীরে ধীরে মেট্রো বিমানবন্দর চালানোর জন্য স্থানান্তর, এবং উত্তর টার্মিনাল (পরে Davey টার্মিনাল নামে নামকরণ) থেকে নতুন আগমন মিটমাট করার কাজ হয়। সরকারি নাম ছাড়াও এই বিমানবন্দর-এর আরো বেশ কয়েকটি নাম রয়েছে, যথা: ডেট্রয়েট মেট্রোপলিটান ওয়েন কান্ট্রি বিমানবন্দর ডেট্রয়েট মেট্রো বিমানবন্দর মেট্রো বিমানবন্দর (স্থানীয় ভাবে) DTW যার মানে ডেট্রয়েট ওয়েন Metroairport.com http://www.crainsdetroit.com/article/20120220/FREE/120229987/southwest-বিমানসংস্থা-to-add-direct-route-to-las-vegas উইকিমিডিয়া কমন্সে ডেট্রয়েট মেট্রোপলিটন বিমানবন্দর সংক্রান্ত মিডিয়া রয়েছে। ডেট্রয়েট মেট্রোপলিটন বিমানবন্দর (ইংরেজি)
মরিস ভিনসেন্ট উইলকিস

মরিস ভিনসেন্ট উইলকিস একজন ব্রিটিশ কম্পিউটার বিজ্ঞানী। উইলকিস কেমব্রিজ বিশ্ববিদ্যালয়ের সেন্ট জন'স কলেজে ১৯৩১ থেকে ১৯৩৪ সাল পর্যন্ত গণিত নিয়ে পড়াশোনা করেন। তিনি ১৯৩৬ সালে মাস্টার্স ও ১৯৩৭ সালে ডক্টরেট ডিগ্রি লাভ করেন। উইলকিস ব্রিটিশ কম্পিউটার সোসাইটির প্রতিষ্ঠাতা এবং এর প্রথম প্রেসিডেন্ট (১৯৫৭-১৯৬০)। ডিস্টিংগুইশড ফেলো অব দ্য ব্রিটিশ কম্পিউটার সোসাইটি ফেলো অব দ্য রয়েল অ্যাকাডেমী অব ইঞ্জিনিয়ারিং ফেলো অব দ্য রয়েল সোসাইটি, ১৯৫৬ name="edsacagain">Wilkes, M. V. (১৯৭৫)। "Early computer developments at Cambridge: The EDSAC"। Radio and Electronic Engineer। 45 (7): 332। ডিওআই:10.1049/ree.1975.0063।  Wilkes, M. V. (১৯৯৬)। "Computers then and now---part 2"। Proceedings of the 1996 ACM 24th annual conference on Computer science - CSC '96। পৃষ্ঠা 115। আইএসবিএন 0897918282। ডিওআই:10.1145/228329.228342।  http://www.cl.cam.ac.uk/archive/mvw1/cv-2.pdf উইকিউক্তিতে Maurice Wilkes সম্পর্কিত উক্তির সংকলন রয়েছে। উইকিমিডিয়া কমন্সে মরিস ভিনসেন্ট উইলকিস সংক্রান্ত মিডিয়া রয়েছে। Oral history interview with David J. Wheeler, Charles Babbage Institute, University of Minnesota. Wheeler was a research student under Wilkes at the University Mathematical Laboratory at Cambridge from 1948–51. Wheeler discusses the EDSAC project, the influence of EDSAC on the ILLIAC, the ORDVAC, and the IBM 701 computers, as well as visits to Cambridge by Douglas Hartree, Nelson Blackman (of ONR), Peter Naur, Aad van Wijngarden, Arthur van der Poel, Friedrich Bauer, and Louis Couffignal. Listen to an oral history interview with Maurice Wilkes – recorded in June 2010 for An Oral History of British Science ওয়েব্যাক মেশিনে আর্কাইভকৃত ৬ নভেম্বর ২০২০ তারিখে at the British Library
উত্তরায়ণ

উত্তরায়ণ (এছাড়াও গ্রীষ্মের অয়নকাল অথবা গ্রীষ্মের মাঝামাঝি বলা হয়) তখন ঘটে যখন পৃথিবীর একটি মেরু সূর্যের দিকে সর্বাধিক কাত হয়। এটি বছরে দুবার ঘটে, একবার প্রতিটি গোলার্ধে (উত্তর এবং দক্ষিণ)। সেই গোলার্ধের জন্য, উত্তরায়ণ হলো দিনের আলোর দীর্ঘতম সময় এবং বছরের সবচেয়ে ছোট রাতের দিন, যখন সূর্য আকাশে তার সর্বোচ্চ অবস্থানে থাকে। আর্কটিক বৃত্তের মধ্যে (উত্তর গোলার্ধের জন্য) বা অ্যান্টার্কটিক বৃত্তের (দক্ষিণের জন্য), গ্রীষ্মের অয়নকালের চারপাশে একটানা দিনের আলো থাকে। বিপরীত ঘটনা হল শীতকালীন অয়নকাল। গ্রীষ্মকালীন অয়নকাল গ্রীষ্মকালে ঘটে। এটি উত্তর গোলার্ধে জুন অয়নকাল (সাধারণত ২০ বা ২১শে জুন) এবং দক্ষিণে ডিসেম্বর অয়নকাল (সাধারণত ২১ বা ২২শে ডিসেম্বর)। গ্রীষ্মের অয়নকালে, সূর্যের দিকে পৃথিবীর সর্বাধিক অক্ষীয় কাত হয় ২৩.৪৪°। একইভাবে, আকাশের বিষুবরেখা থেকে সূর্যের ক্ষয় ২৩.৪৪°। প্রাগৈতিহাসিক কাল থেকে, গ্রীষ্মের অয়নকালকে অনেক সংস্কৃতিতে বছরের একটি উল্লেখযোগ্য সময় হিসাবে দেখা হয়েছে এবং উৎসব এবং অনুষ্ঠান দ্বারা চিহ্নিত করা হয়েছে। ঐতিহ্যগতভাবে, অনেক নাতিশীতোষ্ণ অঞ্চলে (বিশেষ করে ইউরোপে), গ্রীষ্মের অয়নকালকে গ্রীষ্মের মাঝামাঝি হিসাবে দেখা হয় এবং "মধ্য গ্রীষ্ম" হিসাবে উল্লেখ করা হয়; যদিও আজ কিছু দেশ এবং ক্যালেন্ডারে এটি গ্রীষ্মের শুরু হিসাবে দেখা হয়।
ধূসর পাণ্ডুলিপি

ধূসর পান্ডুলিপি কবি জীবনানন্দ দাশের দ্বিতীয় কাব্যগ্রন্থ। এই কাব্যগ্রন্থটি ১৯৩৬ খ্রিষ্টাব্দে (১৩৪৩ বঙ্গাব্দ) ভারতে প্রকাশিত হয়। জীবনানন্দ এই বইটি কবি বুদ্ধদেব বসুকে উৎসর্গ করেন। ধূসর পান্ডুলিপি কাব্যগ্রন্থের ভূমিকায় জীবনানন্দ লিখেছেন: "আমার প্রথম কবিতার বই প্রকাশিত হয়েছিল—১৩৩৪ সালে। কিন্তু সে বইখানা অনেকদিন আমার নিজের চোখের আড়ালেও হারিয়ে গেছে। আমার মনে হয় সে তার প্রাপ্য মূল্যই পেয়েছে। ১৩৩৬ সালে আর একখানা বই বার করবার আকাঙ্ক্ষা হয়েছিল। কিন্তু নিজ মনে কবিতা লিখে এবং কয়েকটি মাসিক পত্রিকায় প্রকাশিত ক'রে সে ইচ্ছাকে আমি শিশুর মত ঘুম পাড়িয়ে রেখেছিলাম। শিশুকে অসময়ে এবং বারবার ঘুম পাড়িয়ে রাখতে জননীর যেরকম কষ্ট হয়, সেইরকম কেমন একটা উদ্বেগ—খুব স্পষ্টও নয়, খুব নিরুত্তেজও নয়—এই ক'বছর ধ'রে বোধ ক'রে এসেছি আমি। আজ ন'বছর পরে আমার দ্বিতীয় কবিতার বই বার হ'ল। এর নাম "ধূসর পান্ডুলিপি" এর পরিচয় দিচ্ছে। এই বইয়ের সব কবিতাই ১৩৩২ থেকে ১৩৩৬ সালের মধ্যে রচিত হয়েছে। ১৩৩২ সালে লেখা কবিতা, ১৩৩৬ সালে লেখা কবিতা—প্রায় এগারো বছর আগের প্রায় সাত বছর আগের রচনা সব আজ ১৩৪৩ সালে এই বইয়ের ভিতর ধরা দিল। আজ যে-সব মাসিক পত্রিকা আর নেই—প্রগতি, ধুপছায়া, কল্লোল—এই বইয়ের প্রায় সমস্ত কবিতাই সেইসব মাসিকে প্রকাশিত হয়েছিল একদিন। সেই সময়কার অনেক অপ্রকাশিত কবিতাও আমার কাছে রয়েছে—যদিও ধূসর পাণ্ডুলিপির অনেক কবিতার চেয়েও তাদের দাবি একটুও কম নয়—তবুও সম্প্রতি আমার কাছে তারা ধূসরতর হয়ে বেঁচে রইল।" এই কাব্যগ্রন্থে মোট কুড়িটি (২০) কবিতা অন্তর্ভুক্ত হয়েছে। কবিতাগুলোর শিরোনাম হলোঃ নির্জন স্বাক্ষর মাঠের গল্প মেঠোচাঁদ পেঁচা পঁচিশ বছর পর কার্তিক মাসের চাঁদ সহজ কয়েকটি লাইন অনেক আকাশ পরস্পর বোধ অবসরের গান ক্যাম্পে জীবন ১৩৩৩ প্রেম পিপাসার গান পাখিরা শকুন মৃত্যুর আগে স্বপ্নের হাতে যে কাব্যগ্রন্থ গুলো দিয়ে বাংলা আধুনিক কবিতার যাত্রা শুরু তার মধ্যে ধূসর পান্ডুলিপি অন্যতম বলে অনেকে মনে করেন। প্রথম কাব্যগ্রন্থ ঝরা পালকের কবিতায় কাজী নজরুল ইসলাম, মোহিতলাল মজুমদার ও সত্যেন্দ্রনাথ দত্তের প্রভাব ছিলো লক্ষ্যণীয়। ধূসর পাণ্ডুলিপি-তেই তার স্বকীয় কাব্য কৌশল পরিস্ফুট হয়ে ওঠে। জীবনানন্দ দাশের গ্রন্থাবলী আবদুল মান্নান সৈয়দ, সম্পাদক (ফেব্রুয়ারি ১৯৯৮)। "পরিশেষ ২"। প্রকাশিত–অপ্রকাশিত কবিতাসমগ্র। ঢাকা: অবসর প্রকাশনা সংস্থা। পৃষ্ঠা ৬১৯। আইএসবিএন 984-446-008-5।  রনেশ দাশগুপ্ত সম্পাদিত জীবনানন্দ দাশের কাব্য সম্ভার, খান ব্রাদার্স এ্যান্ড কোম্পানি, ১৪০০ বঙ্গাব্দ। হুমায়ুন আজাদ সম্পাদিত আধুনিক বাঙলা কবিতা, আগামী প্রকাশনী, ১৯৯৬। বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ধূসর পান্ডুলিপি গুগল সাইট থেকে ধূসর পান্ডুলিপি (১৯৩৪) ওয়েব্যাক মেশিনে আর্কাইভকৃত ২৯ জুন ২০১৬ তারিখে রকমারি.কম থেকে ধূসর পান্ডুলিপি (১৯৩৪)
সাতটি তারার তিমির

সাতটি তারার তিমির কবি জীবনানন্দ দাশের লেখা পঞ্চম কাব্যগ্রন্থ। ১৯৪৮ খ্রিষ্টাব্দে (১৩৫৫ বঙ্গাব্দ) কলকাতা থেকে এটি গ্রন্থাকারে প্রকাশিত হয়। প্রকাশিত হওয়ার পর থেকেই এই কাব্যগ্রন্থের বিরুদ্ধে দুবোর্ধ্যতার অভিযোগ ওঠে। সাতটি তারার তিমির ১৯৪৮ সালে কলকাতা থেকে প্রকাশিত হয়। গুপ্ত রহমান এ্যান্ড গুপ্ত প্রকাশনী থেকে প্রকাশক আতাউর রহমান এটি প্রকাশ করেন। প্রচ্ছদ করেছিলেন সত্যজিৎ রায়। প্রথম প্রকাশের সময় বইটির দাম রাখা হয় আড়াই টাকা। বইটি উৎসর্গ করা হয় হুমায়ুন কবিরকে। এই কাব্যগ্রন্থে মোট চল্লিশটি(৪০) কবিতা অন্তর্ভুক্ত আছে। কবিতাগুলোর শিরোনাম হলোঃ আকাশলীনা ঘোড়া সমারূঢ় নিরঙ্কুশ রিস্টওয়াচ গোধুলিসন্ধির নৃত্য সেইসব শেয়ালেরা সপ্তক একটি কবিতা অভিভাবিকা কবিতা মনোসরণি নাবিক রাত্রি লঘু মুহূর্ত হাঁস উন্মেষ চক্ষুস্থির ক্ষেতে-প্রান্তরে বিভিন্ন কোরাস স্বভাব প্রতিতী ভাষিত সৃষ্টির তীরে জুহু সোনালি সিংহের গল্প অনুসূর্যের গান তিমির হননের গান বিষ্ময় সৌরকরোজ্জ্বল সূযর্তামসী রাত্রির কোরাস নাবিকী সময়ের কাছে লোকসামান্য জনান্তিকে মকরসংক্রান্তির রাতে উত্তরপ্রবেশ দীপ্তি সূর্যপ্রতিম বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: সাতটি তারার তিমির সাতটি তারার তিমির, আর্টস ই-বুক, http://arts.bdnews24.com/?p=3827 ওয়েব্যাক মেশিনে আর্কাইভকৃত ২৮ জানুয়ারি ২০১২ তারিখে
২০০৮ গ্রীষ্মকালীন অলিম্পিকে মল্লক্রীড়া – পুরুষদের ২০ কিমি হাঁটা

২০০৮ অলিম্পিক গেমসে পুরুষদের ২০ কিমি হাঁটা প্রতিযোগিতা আগস্টের ১৬ তারিখে অনুষ্ঠিত হয় বেইজিং ন্যাশনাল স্টেডিয়ামে। যোগ্যতানির্ণায়ক মাপকাঠি ছিল ১:২৩:০০ (A মান) এবং ১:২৪:৩০ (B মান)। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি। সমস্ত সময় ঘণ্টা:মিনিট:সেকেন্ডে দেখানো হয়েছে। নিম্নলিখিত শব্দসংক্ষেপগুলি ব্যবহার করা হয়েছে, - "অলিম্পিক দৌড়বাজী প্রতিযোগিতার সূচি"। IAAF। ১৩ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।  "Entry Standards - The XXIX Olympic Games - Beijing, China - 8/24 August 2008"। IAAF। ১৩ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।  http://www.iaaf.org/oly08/results/eventCode=3659/racedate=08-16-2008/sex=M/discCode=20KR/combCode=hash/roundCode=f/results.html#det ওয়েব্যাক মেশিনে আর্কাইভকৃত ১২ ডিসেম্বর ২০১০ তারিখে ২০০৮-০৮-১৬ তারিখে সংগৃহীত।
মোহামেদ আমুর

মোহামেদ আমুর (জন্ম ১১ই নভেম্বর, ১৯৮৪) একজন আলজেরীয় প্রতিযোগিতামূলক হন্টনকারী। আমুর ২০০৮ অলিম্পিক গেমসে ২০ কিমি হাঁটায় অংশগ্রহণ করে ১:৩২:২১ সময়ে ৪৮তম স্থান অধিকার করেন। মোহামেদ আমুরের আইএএএফ প্রোফাইল (ইংরেজি)
২০০৮ গ্রীষ্মকালীন অলিম্পিকে মল্লক্রীড়া – মহিলাদের ২০ কিমি হাঁটা

২০০৮ অলিম্পিক গেমসে মহিলাদের ২০ কিমি হাঁটা প্রতিযোগিতা আগস্টের ২১ তারিখে অনুষ্ঠিত হয় বেইজিং ন্যাশনাল স্টেডিয়ামে। যোগ্যতানির্ণায়ক মাপকাঠি ছিল ১:৩৩:৩০ (A মান) এবং ১:৩৮:০০ (B মান)। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে যে নতুন অলিম্পিক রেকর্ডটি সৃষ্টি হয় সেটি নিচে দেওয়া হল। সমস্ত সময় ঘণ্টা:মিনিট:সেকেন্ডে দেখানো হয়েছে। নিম্নলিখিত শব্দসংক্ষেপগুলি ব্যবহার করা হয়েছে, - ২১শে আগস্ট ২০০৮ - সকাল ৯:০০ "অলিম্পিক দৌড়বাজী প্রতিযোগিতার সূচি"। IAAF। ১৩ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।  "Entry Standards - The XXIX Olympic Games - Beijing, China - 8/24 August 2008"। IAAF। ১৩ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।
সেফুরোক্সিম

সেফুরোক্সিম একটি দ্বিতীয় প্রজন্মের সেফালোস্পোরিন গ্রুপের বিটা-ল্যাক্টাম অ্যান্টিবায়োটিক। এটি বিভিন্ন ধরনের ব্যাকটেরিয়া জাতীয় সংক্রমণ সারানোর জন্য ব্যবহার করা হয়। সেফুরোক্সিম ব্লাড-ব্রেইন-ব্যারিয়ার অতিক্রম করতে পারে যা অন্যান্য সেফালোস্পোরিন পারে না। সেফুরোক্সিম সাধারণত ব্রঙ্কাইটিস, গনোরিয়া, কর্ণ-প্রদাহ, ফ্যারিঞ্জাইটিস, সাইনুসাইটিস, মূত্রনালীর প্রদাহে ব্যবহৃত হয়। সেফুরোক্সিমের সাধারণ পার্শ্বপ্রতিক্রিয়ার মধ্যে আছে পাকস্থলীতে ব্যাথা এবং অস্বস্তি, বমি, ডায়রিয়া ইত্যাদি। "Cefuroxime medical facts from"। Drugs.com।  http://www.nlm.nih.gov/medlineplus/druginfo/meds/a601206.html
২০০৮ গ্রীষ্মকালীন অলিম্পিকে মল্লক্রীড়া – পুরুষদের ৫০ কিমি হাঁটা

২০০৮ অলিম্পিক গেমসে পুরুষদের ৫০ কিমি হাঁটা প্রতিযোগিতা আগস্টের ২২ তারিখে অনুষ্ঠিত হয় বেইজিং ন্যাশনাল স্টেডিয়ামে। যোগ্যতানির্ণায়ক মাপকাঠি ছিল ৪:০০:০০ (A মান) এবং ৪:০৭:০০ (B মান)। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে যে নতুন অলিম্পিক রেকর্ডটি সৃষ্টি হয়েছে সেটি নিচে দেওয়া হল। সমস্ত সময় ঘণ্টা:মিনিট:সেকেন্ডে দেখানো হয়েছে। নিম্নলিখিত শব্দসংক্ষেপগুলি ব্যবহার করা হয়েছে, - sports-reference "অলিম্পিক দৌড়বাজী প্রতিযোগিতার সূচি"। IAAF। ১৩ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।  "Entry Standards - The XXIX Olympic Games - Beijing, China - 8/24 August 2008"। IAAF। ১৩ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।
০ জানুয়ারি

জানুয়ারি ০ ডিসেম্বর ৩১ এর একটি বিকল্প নাম। জানুয়ারি ০ বার্ষিক এফিমেরিস-এ জানুয়ারি ১ এর আগের দিন বোঝায়। এফিমেরিস প্রকাশিত হয়েছে এমন বছরের জন্য এটি ব্যবহার করা হয় যেন আগের তারিখের জন্য পূর্বের বছরে যেতে না হয়, যদিও এটি আগের বছরের ডিসেম্বর ৩১ তারিখকে নির্দেশ করে। মাইক্রোসফট এক্সেলে, ১৯০০ তারিখ বিন্যাস অনুযায়ী ০ তারিখ জানুয়ারি ০, ১৯০০। উইকিমিডিয়া কমন্সে ০ জানুয়ারি সংক্রান্ত মিডিয়া রয়েছে। ফেব্রুয়ারি ৩০ ফেব্রুয়ারি ৩১ মার্চ ০ সিস্টেমের সময় "XL2000: Early Dates on Office Spreadsheet Component Differ from Excel"। Microsoft। সংগ্রহের তারিখ ২০০৭-১২-০৮। In the Microsoft Office Spreadsheet Component, the value 0 evaluates to the date December 30, 1899 and the value 1 evaluates to December 31, 1899. ... In Excel, the value 0 evaluates to January 0, 1900 and the value 1 evaluates to January 1, 1900.  উইকিমিডিয়া কমন্সে ০ জানুয়ারি সংক্রান্ত মিডিয়া রয়েছে।
০ মার্চ

মার্চ ০ একটি কাল্পনিক তারিখ। মাইক্রোসফট এক্সেলের মত কিছু সফটওয়্যারে ফেব্রুয়ারি মাসের শেষ তারিখ নির্দেশ করতে এই তারিখটি ব্যবহার করা হয়। অধিবর্ষে যেহেতু ফেব্রুয়ারি মাসের মোট দিনের সংখ্যা পরিবর্তন হয় সেই কারণেই মূলত এই পদ্ধতিটি চালু করা হয়েছে। আবার আগস্ট মাসের ২৯, ৩০, ৩১ তারিখে জন্মেছেন এমন অনেকেই এই তারিখে অর্ধ জন্মদিবস হিসাবে পালন করে থাকেন। মার্চ ০ তারিখটি অনেকসময় অভিযাত্রীরা ফেব্রুয়ারি মাসের শেষ দিনকে নির্দেশ করতে ব্যবহার করে থাকেন। জানুয়ারি ০ ফেব্রুয়ারি ৩০ ফেব্রুয়ারি ৩১ Doomsday Algorithm Simon Ramo, Ronald Sugar, Strategic Business Forecasting: A Structured Approach to Shaping the Future উদ্ধৃতি টেমপ্লেট ইংরেজি প্যারামিটার ব্যবহার করেছে (link) Astronomical Almanac for the year 2003, Washington and London: U.S Government Printing Office and The Stationery Office, ২০০১, পৃষ্ঠা K2 উদ্ধৃতি টেমপ্লেট ইংরেজি প্যারামিটার ব্যবহার করেছে (link)